
1. Asjaolud ja menetluse käik

Narva Pähklimäe Gümnaasiumi direktor esitas 11.09.2018. a Narva Linnavalitsuse Kultuuriosakonnale taotluse nr 1.1-19/103, milles õppeasutuse juht taotleb suurendada õppeasutuse klassides õpilaste arvu 2018/2019. õppeaastaks. Taotlusega palub kool suurendada õpilaste arvu klassides järgmiselt: 1.A klassis kuni 25 õpilaseni, 1.B klassis kuni 26 õpilaseni, 1.D klassis kuni 25 õpilaseni, 2.C klassis kuni 27 õpilaseni, 3.C klassis kuni 27 õpilaseni, 4.B klassis kuni 25 õpilaseni, 4.C klassis kuni 29 õpilaseni, 5.D klassis kuni 27 õpilaseni, 5.R klassis kuni 28 õpilaseni, 6.R klassis kuni 27 õpilaseni, 7.A klassis kuni 27 õpilaseni, 7.B klassis kuni 28 õpilaseni, 7.C klassis kuni 28 õpilaseni, 8.B klassis kuni 25 õpilaseni, 8.C klassis kuni 30 õpilaseni. Õpilaste arvu suurendamisele klassides on Narva Pähklimäe Gümnaasiumi hoolekogu nõusoleku andnud (30.08.2018. a protokoll nr 1.1-8/3) ning kõik määratud klassiruumid vastavad Vabariigi Valitsuse 30.05.2013. a määruse nr 84 „Tervisekaitsenõuded koolidele“ §-s 7 toodud nõuetele.

2. Õiguslikud alused

1. Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle seaduses sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
1. Narva Linnavolikogu delegeeris 23.09.2010. a määrusega nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“ põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.

3. Otsus
Suurendada õpilaste arvu Narva Pähklimäe Gümnaasiumis 2018/2019. õppeaastaks alljärgnevalt: 
3.1 1.A klassis – 25 õpilaseni, 1.B klassis – 26 õpilaseni, 1.D klassis – 25 õpilaseni;
3.2 2.C klassis – 27 õpilaseni;
3.3 3.C klassis – 27 õpilaseni;
3.4 4.B klassis – 25 õpilaseni, 4.C klassis – 29 õpilaseni;
3.5 5.D klassis – 27 õpilaseni, 5.R klassis – 28 õpilaseni;
3.6 6.R klassis – 27 õpilaseni;
3.7 7.A klassis – 27 õpilaseni, 7.B klassis – 28 õpilaseni, 7.C klassis – 28 õpilaseni;
3.8 [bookmark: _GoBack]8.B klassis – 25 õpilaseni, 8.C klassis – 30 õpilaseni.
4. Rakendussätted
1. Korraldus jõustub seadusega  sätestatud korras.
1. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

